Vyhodnotenie medzirezortného pripomienkového konania

Návrh na uzatvorenie Dohody o Vyšehradskom patentovom inštitúte 

Spôsob pripomienkového konania	Dôvodom skráteného pripomienkového konania je akútna potreba urýchlenia národných schvaľovacích procedúr v dotknutých zmluvných štátoch (krajiny V4) tak, aby bolo možné Dohodu o Vyšehradskom patentovom inštitúte uzatvoriť najneskôr v termíne určenom Svetovou organizáciou duševného vlastníctva (WIPO), čo je nevyhnutná podmienka ustanovenia Vyšehradského patentového inštitútu za medzinárodnú autoritu v zmysle Zmluvy o patentovej spolupráci (viď predkladacia.rtf). V opačnom prípade hrozia Slovenskej republike vážne negatívne následky ako napr. definitívne zmeškanie historickej príležitosti byť zapojený do medzinárodnej patentovej inštitúcie tohto typu, čím by Slovenská republika stratila možnosť týmto spôsobom podporiť vlastných podnikateľov v ich inovačnom úsilí. 	
Počet vznesených pripomienok, z toho zásadných	35  / 4 	
Počet vyhodnotených pripomienok	35 	
		
Počet akceptovaných pripomienok, z toho zásadných	28  / 4 	
Počet čiastočne akceptovaných pripomienok, z toho zásadných	2  / 0 	
Počet neakceptovaných pripomienok, z toho zásadných	5  / 0 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Úrad pre verejné obstarávanie 	 	 	x 	 	
2 .	Generálna prokuratúra Slovenskej republiky 	6 (6o,0z) 	 	 	 	
3 .	Konfederácia odborových zväzov Slovenskej republiky 	 	 	x 	 	
4 .	Kancelária prezidenta Slovenskej republiky 	1 (1o,0z) 	 	 	 	
5 .	Asociácia zamestnávateľských zväzov a združení Slovenskej republiky 	 	 	x 	 	
6 .	Národná banka Slovenska 	 	 	x 	 	
7 .	Najvyšší kontrolný úrad Slovenskej republiky 	 	 	x 	 	
8 .	Odbor aproximácie práva sekcie vládnej legislatívy Úradu vlády SR 	6 (6o,0z) 	 	 	 	
9 .	Štatistický úrad Slovenskej republiky 	 	 	x 	 	
10 .	Správa štátnych hmotných rezerv Slovenskej republiky 	 	 	x 	 	
11 .	Ministerstvo kultúry Slovenskej republiky 	 	 	x 	 	
12 .	Ministerstvo pôdohospodárstva a rozvoja vidieka Slovenskej republiky 	 	 	x 	 	
13 .	Protimonopolný úrad Slovenskej republiky 	 	 	x 	 	
14 .	Úrad geodézie, kartografie a katastra Slovenskej republiky 	 	 	 	x 	
15 .	Ministerstvo obrany Slovenskej republiky 	 	 	x 	 	
16 .	Úrad jadrového dozoru Slovenskej republiky 	 	 	x 	 	
17 .	Úrad pre normalizáciu, metrológiu a skúšobníctvo Slovenskej republiky 	 	 	x 	 	
18 .	Ministerstvo zahraničných vecí a európskych záležitostí Slovenskej republiky 	3 (3o,0z) 	 	 	 	
19 .	Ministerstvo hospodárstva Slovenskej republiky 	5 (5o,0z) 	 	 	 	
20 .	Úrad vlády Slovenskej republiky 	 	 	 	x 	
21 .	Ministerstvo zdravotníctva Slovenskej republiky 	 	 	 	x 	
22 .	Ministerstvo práce, sociálnych vecí a rodiny Slovenskej republiky 	 	 	x 	 	
23 .	Ministerstvo financií Slovenskej republiky 	7 (3o,4z) 	 	 	 	
24 .	Ministerstvo školstva, vedy, výskumu a športu Slovenskej republiky 	 	 	x 	 	
25 .	Najvyšší súd Slovenskej republiky 	 	 	 	x 	
26 .	Ministerstvo spravodlivosti Slovenskej republiky 	6 (6o,0z) 	 	 	 	
27 .	Národný bezpečnostný úrad 	1 (1o,0z) 	 	 	 	
28 .	Ministerstvo dopravy, výstavby a regionálneho rozvoja Slovenskej republiky 	 	 	x 	 	
29 .	Úrad priemyselného vlastníctva Slovenskej republiky 	 	 	 	x 	
30 .	Ministerstvo životného prostredia Slovenskej republiky  	 	 	x 	 	
31 .	Ministerstvo vnútra Slovenskej republiky 	 	 	x 	 	
	SPOLU	35 (31o,4z) 	0 (0o,0z) 	18 	5 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
GP SR 	1. Všeobecne 
Odporúčame v celom materiáli slová „stanovené“ a „stanoviť“ vo všetkých tvaroch nahradiť slovami „ustanovené“, resp. „ustanoviť“ v príslušnom tvare. Ak obsahovo nejde o „ustanovenie“ právnym predpisom, ale napr. rozhodnutím orgánu, odporúčame použiť slová „určený“, resp. „určiť“. 
 	O 	A 	Text upravený. 	
GP SR 	2. K predkladacej správe 
Odporúčame v poznámke pod čiarou k odkazu 5 slovo „vymenovaný“ nahradiť iným vhodnejším výrazom, nakoľko inštitút „vymenovania“ sa štandardne používa v spojení s fyzickými osobami, nie právnickými osobami. 

Odporúčame skratky zavedené v texte predkladacej správy uviesť v úvodzovkách. 
 	O 	ČA 	Pojem “vymenovaný” je prekladom z anglického slova “appointed” a iný slovenský pojem dostatočne nevystihuje podstatu tohto aktu. 

Zavedené skratky boli upravené v súlade s pripomienkou. 	
GP SR 	3. K článku 12 ods. 1 bod iv) 
Odporúčame vypustiť slovo „svoj“ ako nadbytočné. Nie je uvedené ani v bodoch i) a ii). 
 	O 	N 	Ide o doslovný preklad anglickej originálnej verzie textu; v bodoch i) a ii) sa anglické slovo "its" nevyskytuje. 	
GP SR 	4. K článku 14 ods. 8 bod iii) 
Odporúčame ustanovenie upraviť tak, aby bolo zrozumiteľné, jednoznačné, resp. gramaticky a štylisticky správne. 
 	O 	A 	Text upravený v rámci možností prekladu z anglického originálu. 	
GP SR 	5. K článku 20 
Odporúčame slová „Vymenovanie“ a „menovala“ nahradiť iným vhodnejším výrazom, nakoľko inštitút „vymenovania“ sa štandardne používa v spojení s fyzickými osobami, nie právnickými osobami. 
 	O 	N 	Pojmy “vymenovanie”, “menovať” sú prekladom z anglických slov “appointment” a “appoint”, pričom iný slovenský pojem dostatočne nevystihuje podstatu tohto aktu. 	
GP SR 	6. K článku 26 
V odseku 1 odporúčame za slovo „signatárskych“ vložiť slovo „štátov“, nakoľko ide o dve skupiny subjektov „signatárske štáty“ a „pristupujúce štáty“. 
 	O 	A 	Text upravený. 	
KPSR 	uznesenie 
jazyková pripomienka: 
Kancelária prezidenta SR žiada v návrhu uznesenia vlády SR opraviť v závere uznesenia v časti „Na vedomie:“ z „prezidentoviovi“ na „prezidentovi“.  	O 	A 	Text opravený - išlo o zrejmú nesprávnosť. 	
OAP SVL ÚV SR 	K predkladacej správe 
Žiadame predkladateľa uviesť v predposlednom odseku predkladacej správy informáciu, že Dohoda o Vyšehradskom patentovom inštitúte je v súlade s právom Európskej únie v zmysle čl. 5 odsek 1 Pravidiel pre uzatváranie medzinárodných zmlúv a zmluvnú prax. 	O 	A 	Text upravený. 	
OAP SVL ÚV SR 	Všeobecne k návrhu dohody 
V článku 4 odsek 2 odporúčame predkladateľovi zvážiť použitý pojem „najširšia možná právna spôsobilosť a spôsobilosť na právne úkony“, nakoľko tento pojem nie je ustáleným pojmom v slovenskom právnom poriadku. 
 	O 	A 	Text upravený aj s ohľadom na súvisiacu pripomienku MS SR. 	
OAP SVL ÚV SR 	Všeobecne k návrhu dohody 
V článku 13 odsek 3 žiadame predkladateľa za slová „odseku 4“ doplniť čiarku. 

 	O 	A 	Text upravený. 	
OAP SVL ÚV SR 	Všeobecne k návrhu dohody 
V článku 14 odsek 4 (a) odporúčame vypustiť slovo „však“ z dôvodu jeho nadbytočnosti. 

 	O 	A 	Text upravený. 	
OAP SVL ÚV SR 	Všeobecne k návrhu dohody 
V článku 26 odsek 1 návrhu dohody odporúčame vypustiť slovo „verné“ z dôvodu jeho nadbytočnosti. 
 	O 	A 	Text upravený. 	
OAP SVL ÚV SR 	K doložke prednosti 
Žiadame predkladateľa upraviť doložku prednosti v bode 5, nakoľko v zmysle čl. 7 návrhu dohody sa zmluvná zodpovednosť a mimozmluvná zodpovednosť VPI riadi právnymi aktmi Európskej únie. Z tohto titulu žiadame doplniť nasledovné: 
- Nariadenie Európskeho parlamentu a Rady (ES) č. 593/2008 zo 17. júna 2008 o rozhodnom práve pre zmluvné záväzky (Rím I) (Ú. v. EÚ L 177, 4.7.2008, s. 6 – 16), 
- Nariadenie Európskeho parlamentu a Rady (ES) č. 864/2007 z 11. júla 2007 o rozhodnom práve pre mimozmluvné záväzky (Rím II) (Ú. v. EÚ L 199, 31.7.2007, s. 40 – 4). 
 	O 	A 	Text upravený a právne akty EÚ doplnené. 	
MZVaEZ SR 	vlastný materiál 
V slovenskom preklade dohody navrhujeme nasledujúce úpravy: 
a) vypustiť poznámku pod čiarou v preambule dohody; 
b) v čl. 2 ods. 1 písm. iii) doplniť „...zmenenú a doplnenú...“; 
c) upraviť čl. 8 ods. 2 nasledovne „...z Dohovoru o udeľovaní...“; 
d) upraviť čl. 9 ods. 3 písm. ii) „...ktorým sa menia vykonávacie...“; 
e) v názve čl. 17 nahradiť pojem „Pristúpenie“ termínom „Prístup“ a v ods. 2 slovné spojenie „Ratifikačné listiny“ spojením „Listiny o prístupe“ (rovnako v čl. 26 ods. 2 písm. i); 
f) v čl. 18, 19 a čl. 26 ods. 2 písm. iii) nahradiť pojem „účinnosť“ termínom „platnosť“; 
 	O 	A 	Text upravený. 	
MZVaEZ SR 	uznesenie vlády 
Bod A.1 návrhu uznesenia vlády SR navrhujeme preformulovať nasledovne: „(vláda súhlasí) s uzavretím Dohody...“. 
 	O 	ČA 	Text uznesenia vlády bol upravený s prihliadnutím aj na pripomienku MZVaEZ SR. 

Neakceptovali sme len použitie pojmu "s uzavretím" z dôvodu, že považujeme za vhodnejší pojem "s uzatvorením", ktorý bol výslovne potvrdený aj predkladateľom na rokovanie vlády SR (MH SR) a je aj v súlade s terminológiou používanou v Pravidlách pre uzatváranie medzinárodných zmlúv a zmluvnú prax.  	
MZVaEZ SR 	obal materiálu 
Obal materiálu navrhujeme upraviť nasledovne: 
„Spolupodpisuje: 
Miroslav Lajčák 
podpredseda vlády 
a minister zahraničných vecí 
a európskych záležitostí 
Slovenskej republiky“. 
 	O 	A 	Text upravený. 	
MH SR 	obalu materiálu 
1. Z dôvodu, že predkladateľom materiálu na rokovanie vlády SR je Ministerstvo hospodárstva SR, odporúčam v ľavom hornom rohu nahradiť text „ÚRAD PRIEMYSELNÉHO VLASTNÍCTVA SLOVENSKEJ REPUBLIKY“ textom „MINISTERSTVO HOSPODÁRSTVA SLOVENSKEJ REPUBLIKY“ 
2. Číslo dokumentu „00521/2014/1000“ odporúčam nahradiť číslom „28435/2014-1000“ 
3. Obsah materiálu navrhujem zoradiť nasledovným spôsobom: 
„1. návrh uznesenia 
2. predkladacia správa 
3. návrh uznesenia NR SR 
4. návrh na uzatvorenie Dohody ... 
5. doložka prednosti 
6. doložka vplyvov 
7. prílohy 
8. vyhodnotenie medzirezortného pripomienkového konania 
9. návrh komuniké“ 
4. V ľavom dolnom rohu odporúčam slovo „Spolupredkladá“ vypustiť 
5. V spodnej časti obalu odporúčam slovo „Banská Bystrica“ nahradiť slovom „Bratislava“ 
 	O 	A 	Text upravený. 	
MH SR 	návrhu uznesenia vlády 
1. V hornej časti návrhu uznesenia vlády odporúčam doplniť text „VLÁDA SLOVENSKEJ REPUBLIKY“ 
2. v názve návrhu uznesenia vlády odporúčam vypustiť slovo „materiálu“ a slovo „návrh“ nahradiť slovom „návrhu“ 
3. V časti „Predkladateľ“ je potrebné nahradiť text nasledovným spôsobom: 
„minister hospodárstva 
predseda Úradu priemyselného vlastníctva SR“ 
4. V bode A.1. je potrebné spojenie „návrhom na“ vypustiť a slovo „uzatvorenie“ nahradiť slovom „uzatvorením“ 
5. Odporúčam text bodu B.1. nahradiť textom „splnomocniť ministra hospodárstva a ako alternáta predsedu Úradu priemyselného vlastníctva SR na podpis dohody s výhradou ratifikácie“ 
6. V bode B.2. odporúčam za slovo „ratifikovať“ vložiť slovo „podpísanú“ 
7. Odporúčam text bodu B.3. nahradiť textom „vysloviť súhlas s dohodou a rozhodnúť, že ide o medzinárodnú zmluvu, ktorá má podľa článku 7 odseku 5 Ústavy Slovenskej republiky prednosť pred zákonmi“ 
8. V bode C. odporúčam slová „predsedu vlády SR“ nahradiť slovami „predsedu vlády“ 
9. Odporúčam text bodu C.1. nahradiť textom „predložiť dohodu Národnej rade SR na vyslovenie súhlasu a na rozhodnutie, že ide o medzinárodnú zmluvu podľa článku 7 odseku 5 Ústavy Slovenskej republiky, ktorá má prednosť pred zákonmi“ 
10. V bodoch C. a D. odporúčam slová „ministra hospodárstva SR“ nahradiť slovami „ministra hospodárstva“ 
11. V bode D.1. odporúčam slovo „súvisiace“ nahradiť slovom „spojené“ a zároveň doplniť text „kontrolný termín: 31. august 2015“ 
12. V bode D.2. odporúčam slovo „uverejnenie“ nahradiť slovom „vyhlásenie“ a zároveň doplniť text „kontrolný termín: 31. august 2015“ 
13. V bode D.3. odporúčam doplniť text „kontrolný termín: trvale“ 
14. V časti „Vykonajú“ odporúčam upraviť text nasledovným spôsobom: 
„predseda vlády 
podpredseda vlády a minister zahraničných vecí a európskych záležitostí 
minister hospodárstva 
predseda Úradu priemyselného vlastníctva SR“ 
15. V časti „Na vedomie“ odporúčam spojenie „prezidentoviovi SR“ nahradiť spojením „prezident SR“ 
 	O 	A 	Text upravený. 	
MH SR 	predkladacej správe 
Odporúčam zosúladiť text týkajúci sa vplyvov na vybrané oblasti s textom v Doložke vybraných vplyvov 	O 	A 	Text upravený a zosúladený s Doložkou vybraných vplyvov. 	
MH SR 	návrhu uznesenia NR SR 
1. Odporúčam vypustiť text „VI. volebné obdobie“ 
2. Slovo „UZNESENIA“ odporúčam nahradiť slovom „UZNESENIE“ 
3. Text bodu B. odporúčam nahradiť textom „že ide o medzinárodnú zmluvu, ktorá podľa článku 7 odseku 5 Ústavy Slovenskej republiky má prednosť pred zákonmi“ 
 	O 	A 	Text upravený. 	
MH SR 	návrhu komuniké 
1. V slove „(Návrh)“ je potrebné vypustiť zátvorky 
2. Odporúčam vypustiť slovo „materiál“ a slovo „Návrh“ nahradiť slovom „návrh“ 
 	O 	A 	Text upravený. 	
MF SR 	Predkladacia správa 
V predkladacej správe sa uvádza, že materiál nebude mať vplyv na rozpočet verejnej správy, pričom podľa doložky vybraných vplyvov má pozitívne aj negatívne vplyvy na verejné financie. Uvedené žiadam vzájomne zosúladiť a predkladaciu správu upraviť v zmysle tvrdenia, že materiál má pozitívny aj negatívny vplyv na rozpočet verejnej správy. 	Z 	A 	Text upravený v súlade so zásadnou pripomienkou MF SR. S finálnym textom MF SR súhlasilo dňa 27.11.2014.  	
MF SR 	doložka vybraných vplyvov 
Doložku vybraných vplyvov žiadam vypracovať v súlade s aktualizovanou Jednotnou metodikou na posudzovanie vybraných vplyvov a doplniť príslušné tabuľky podľa prílohy č. 13.a Jednotnej metodiky.  	Z 	A 	Doložka vplyvov bola vypracovaná v súlade so zásadnou pripomienkou MF SR. S finálnym textom MF SR súhlasilo dňa 27.11.2014.  	
MF SR 	doložka vybraných vplyvov 
Žiadam, aby výdavky vyplývajúce z predloženého materiálu boli zabezpečené v rámci schváleného limitu výdavkov kapitoly Úradu priemyselného vlastníctva SR na príslušný rozpočtový rok. 	Z 	A 	Text upravený v súlade so zásadnou pripomienkou MF SR. S finálnym textom MF SR súhlasilo dňa 27.11.2014.  	
MF SR 	dohoda 
V článku 6 žiadam odsek 2 upraviť takto: „ (2) Ak VPI na účely úradných aktivít uskutočňuje podstatné nákupy, v ktorých cene sú zahrnuté dane alebo poplatky, zmluvné štáty, vždy keď je to možné podľa právnych predpisov zmluvného štátu, vykonajú vhodné opatrenia s cieľom vrátiť alebo nahradiť tieto dane a poplatky.“. 
Odôvodnenie: 
Pôvodné znenie článku nepresne vyjadruje rozsah a formu oslobodenia od daní. Oslobodenie od DPH (rozsah a formu) upravuje právo EÚ, a to konkrétne článok 151 smernice Rady 2006/112/ES z 28. novembra 2006 o spoločnom systéme dane z pridanej hodnoty a zákon č. 222/2004 Z.z. o dani z pridanej hodnoty v znení neskorších predpisov. 
 	Z 	A 	Text upravený v súlade so zásadnou pripomienkou MF SR. S finálnym textom MF SR súhlasilo dňa 27.11.2014.  	
MF SR 	dohoda 
V článku 12 ods.1 druhom bode odporúčam uviesť podľa akých predpisov alebo na základe akého rozhodnutia bude správna rada prijímať a meniť „finančné predpisy“. Súčasne navrhujem pojem „finančný predpis“ definovať, respektíve špecifikovať konkrétnejšie. 
Odôvodnenie: 
Z formulovaných ustanovení nie je zrejmé, akým spôsobom sa budú tvoriť alebo na základe akých pravidiel sa bude postupovať pri tvorbe pravidiel upravujúcich zásady hospodárneho a účelného využívania finančných prostriedkov, spôsob tvorby rozpočtu VPI, kontrolu účtov VPI, nadobúdanie hnuteľného majetku a nehnuteľného majetku. 	O 	N 	Vzhľadom na skutočnosť, že text Dohody (v anglickej originálnej verzii) je odsúhlasený vo všetkých zmluvných štátoch, nie je možné do neho jednostranne zasahovať bez rizika vzniku nezhody na strane ostatných zmluvných štátov. 

Finančné predpisy budú mať charakter interných právnych aktov (alebo jedného interného právneho aktu), ktoré budú zaväzovať VPI a zmluvné strany. Prijímať ich bude správna rada, v ktorej budú zastúpené všetky zmluvné strany vrátane SR. Správna rada na svojich rokovaniach ustanoví zásady, na základe ktorých budú vo finančných predpisoch upravené pravidlá hospodárneho a účelného využívania finančných prostriedkov, spôsob tvorby rozpočtu VPI, kontrolu účtov VPI, nadobúdanie hnuteľného majetku a nehnuteľného majetku. 
 	
MF SR 	dohoda 
V článku 14 ods. 7 odporúčam uviesť akými medzinárodnými štandardami sa budú audítori riadiť, čím a ako bude definovaná ich „nespochybniteľná nezávislosť“. Z takto formulovaných ustanovení dohody nie je zrejmé, či budú zamestnancami VPI, akým spôsobom a podľa akých pravidiel budú audítori vyberaní. 	O 	N 	Vzhľadom na skutočnosť, že text Dohody (v anglickej originálnej verzii) je odsúhlasený vo všetkých zmluvných štátoch, nie je možné do neho jednostranne zasahovať bez rizika vzniku nezhody na strane ostatných zmluvných štátov. Audítorov bude menovať správna rada, v ktorej budú zastúpené všetky zmluvné strany vrátane SR. Správna rada na svojich rokovaniach ustanoví zásady, na základe ktorých budú audítori menovaní tak, aby nemohla byť spochybnená ich nezávislosť v súlade s článkom 14 ods. 7 Dohody. 	
MF SR 	dohoda 
Celú dohodu odporúčam podrobiť formálnej úprave z dôvodu správneho členenia a číslovania bodov dohody (zjednotiť označovanie pododsekov, článok 18 o účinnosti dohody by nemal predchádzať ustanovenia, ktoré upravujú obsah dohody). 	O 	N 	Vzhľadom na skutočnosť, že text Dohody (v anglickej originálnej verzi) je odsúhlasený vo všetkých zmluvných štátoch, nie je možné do neho jednostranne zasahovať bez rizika vzniku nezhody na strane ostatných zmluvných štátov. Členenie a formálna úprava textu medzinárodnej zmluvy nemusí nutne zodpovedať vnútroštátnym predpisom. 	
MS SR 	K článku 4 ods. 2 navrhovanej dohody 
Navrhujeme text v prvej vete tohto ustanovenia upraviť (zosúladiť s anglickým textom) takto: „2/ VPI má v každom zmluvnom štáte najširšiu právnu spôsobilosť poskytovanú právnickým osobám vnútroštátnym právom.“. 	O 	A 	Text upravený. 	
MS SR 	K článku 18 navrhovanej dohody 
V nadpise je žiadúce nahradiť výraz „Účinnosť“ výrazmi „Nadobudnutie platnosti“.  	O 	A 	Text upravený. 	
MS SR 	K článku 18 osd. 1, článku 19 ods. 1, článku 26 ods. 2 (ii) a (iii) navrhovanej dohody 
Je žiadúce nahradiť výraz „účinnosť“, resp. „účinnosti“ výrazmi „platnosť“, resp. „platnosti“. 	O 	A 	Text upravený. 	
MS SR 	K článku 23 ods. 1 navrhovanej dohody 
V druhej vete navrhujeme nahradiť predložku „od“ predložkou „po“. 	O 	A 	Text upravený. 	
MS SR 	K článku 23 ods. 3 navrhovanej dohody 
V úvode textu tohto ustanovenia navrhujeme nahradiť výraz „Pôsobenie“ výrazom „Vykonávanie“. 	O 	A 	Text upravený. 	
MS SR 	K záverečnej klauzule navrhovanej dohody 
V súlade s medzinárodnou zmluvnou praxou SR navrhujeme nahradiť výraz „VYHOTOVENÉ“ výrazom „DANÉ“. 	O 	A 	Text upravený. 	
NBÚ 	vl. mat - čl. 9 ods. 3 podods. ii) 
bez vecných pripomienok; jazyková pripomienka - odporúčame opraviť text v slovenskom jazyku v čl. 9 ods. 3 podods. ii) medzi čiarkami zo znenia "ktorým sa mení vykonávacie predpisy" na "ktorým sa menia vykonávacie predpisy" 	O 	A 	Text upravený.